CELEX: E2010P0002
Language: fi
Date: 2010-03-26 00:00:00
Title: Héraðsdómur Reykjavíkurin 26 päivänä maaliskuuta 2010 esittämä pyyntö saada EFTAn tuomioistuimelta neuvoa-antava lausunto asiassa Þór Kolbeinsson vastaan Islannin valtio (Asia E-2/10)

2.12.2010   
            
            
               FI
            
            
               Euroopan unionin virallinen lehti
            
            
               C 325/21
            
         Héraðsdómur Reykjavíkurin 26 päivänä maaliskuuta 2010 esittämä pyyntö saada EFTAn tuomioistuimelta neuvoa-antava lausunto asiassa Þór Kolbeinsson vastaan Islannin valtio
   (Asia E-2/10)
   2010/C 325/05
   Héraðsdómur Reykjavíkur (Reykjavikin käräjäoikeus) on pyytänyt 26 päivänä maaliskuuta 2010 päivätyllä kirjeellä, joka kirjattiin saapuneeksi EFTAn tuomioistuimen kirjaamossa 6 päivänä huhtikuuta 2010, EFTAn tuomioistuimelta neuvoa-antavaa lausuntoa asiassa Þór Kolbeinsson vastaan Islannin valtio seuraavista kysymyksistä:
   
               1.
            
            
               Onko yhteensopivaa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY sekä turvallisuutta ja terveyttä koskevien vähimmäisvaatimusten täytäntöönpanosta tilapäisillä tai liikkuvilla rakennustyömailla (kahdeksas direktiivin 89/391/ETY 16 artiklan 1 kohdassa tarkoitettu erityisdirektiivi) 24 päivänä kesäkuuta 1992 annetun neuvoston direktiivin 92/57/ETY kanssa, että työntekijä, joka on omalla huolimattomuudellaan myötävaikuttanut työtapaturman aiheuttamien tappioiden syntyyn, asetetaan niistä vastuuseen, kun on todettu, että työnantaja ei ole omasta aloitteestaan noudattanut työturvallisuutta ja työoloja koskevia säännöksiä?
            
         
               2.
            
            
               Mikäli edelliseen kysymykseen vastataan kieltävästi, pyydetään vastausta seuraavaan kysymykseen: Onko Islannin valtio velvollinen määräämään vahingonkorvauksia maksettavaksi työntekijälle, joka joutui työtapaturman uhriksi ja jonka on täytynyt edellä mainittujen direktiivien vastaisesti osittain tai kokonaan vastata aiheutuneista tappioista sen tähden, että myötävaikutti niiden syntyyn omalla huolimattomuudellaan, sillä perusteella, että valtio ei ollut soveltanut näitä direktiivejä oikein kansallisessa lainsäädännössään?